stanford-oval/wikipedia huggingface dataset:
Jason Lee Scott
Hahmon historia > Power Rangers Zeo

Myöhemmin televisiosarjassa Power Rangers Zeo Tommy valitsi Jasonin ottamaan haltuunsa Kultaisen Zeo Rangerin voimat Trey of Triforialta sen jälkeen kun Trey oli loukkaantunut robottisia avaruuden palkkionmetsästäjiä varoxeja vastaan käymässään taistelussa. Paluunsa myötä Jasonista tuli samalla ryhmän varajohtaja. Hänen vanhat ystävänsä Tommy ja Billy olivat iloisia Jasonin paluusta, mutta Jason ystävystyi nopeasti myös uudempien rangereiden Adam Parkin, Katherine Hillardin ja Tanya Sloanin kanssa. Jasonin paluun jälkeen Rocky alkoi kuitenkin tuntea itsensä ulkopuoliseksi ja hän tunsi joutuvansa korvatuksi rangerin toimesta, jonka hän itse oli aiemmin korvannut. Vaarannettuaan ensin henkensä todistaakseen tärkeytensä itselleen ja muille rangereille, Rocky alkoi lopulta pitää Jasonia ystävänään ja kohdella häntä kuten muitakin rangereita.
Jason palasi hetkeksi myös rangereiden johtajaksi, kun Prince Gasket kaappasi Tommyn. Tanya valitsi Jasonin huolehtimaan myös Auric the Conquerorista. Lisäksi Tommy kysyi usein neuvoa Jasonilta, kun hän teki tärkeitä päätöksiä. Kultaisena Rangerina Jason ohjasi zordeinaan Pyramidasta ja Warrior Wheeliä.
Sarjan viimeisessä jaksossa selvisi, että Jason ei pystynyt enää hallitsemaan kultaisen rangerin voimia. Ne olivat katoamassa hänen kehostaan ja veivät samalla pois hänen omia fyysisiä voimiaan. Trey of Triforia ei ollut vielä täysin toipunut, mutta voimat onnistuttiin kuitenkin palauttamaan hänelle. Jason oli hieman pettynyt menetettyään voimansa, mutta sanoi Tommylle että voisi asiat huonomminkin olla. Jason oli löytänyt tyttöystävän nuorisokeskuksella työskennelleestä Emilystä, joka kainalossa hänet nähtiin kauden lopussa kävelemässä rantahietikolla.
Hahmon historia > Power Rangers turbovaihteella

Jason palasi Kimberlyn kanssa myös siviilinä elokuvassa Power Rangers turbovaihteella. He olivat kahdestaan laitesukeltamassa kunnes ilkeä avaruusmerirosvo Divatox kaappasi heidät. Myöhemmin Jason ja Kimberly aivopestiin hetkeksi pahoiksi ja he taistelivat Turbo Rangereita vastaan. Velho nimeltä Lerigot palautti heidät kuitenkin takaisin omiksi itseikseen, jonka jälkeen Jason pysytteli taustalla ja antoi rangereiden hoitaa Maligorea vastaan taistelun. Elokuvan lopussa Jason otti selkänsä loukanneen Rockyn paikan kamppailulajiturnauksessa ja yhdessä Tommyn ja Adamin kanssa he voittivat sen.
Hahmon historia > Muut esiintymiset

Jason palasi vielä punaisena rangerina sarjan kymmenvuotista taivalta juhlineessa Power Rangers Wild Forcen jaksossa "Forever Red".
Aiheesta muualla

powerrangers.com (englanniksi)
Jason Lee Scott rangercentral.comissa (englanniksi)
Televisiosarjan Power Rangers hahmot merkitty niiden ensiesiintymisen mukaan
| --- | --- |
 :  Zordonin aikakausi:
I:  Jason Lee Scott • Trini Kwan • Billy Cranston • Kimberly Hart • Zack Taylor • Alpha 5 • Tommy Oliver
II:  Rocky DeSantos • Adam Park • Aisha Campbell
III-IV:  Katherine Hillard • Aquitarin Rangerit • Tanya Sloan • Trey of Triforia
V-VI:  Justin Stewart • Carlos Vallerte • Ashley Hammond • Cassie Chan • T. J. Johnson • Phantom Ranger • Andros • Zhane
 :  Zordonin jälkeiset kaudet:
VII-X:  Lost Galaxy Power Rangerit (Magna Defender • Karone) • Lightspeed Rescue Power Rangerit • Time Force Power Rangerit • Wild Force Power Rangerit
XI–XVII:  Ninja Storm Power Rangerit • Dino Thunder Power Rangerit • S.P.D. Power Rangerit (Anubis Cruger) • Mystic Force Power Rangerit (Clare • Leanbow) • Operation Overdrive Power Rangerit • Jungle Fury Power Rangerit • RPM Power Rangerit
XIX-XX:  Samurai Power Rangerit • Megaforce Power Rangerit
 :  Muut hahmot:
 :  Sivuhahmot • Bulk ja Skull
Jason kultaisena Zeo Rangerina.
Sephora

Sephora-toimipiste Toronton Eaton Centressä.
Sephora on ranskalainen kauneudenhoidon vähittäiskauppa. Sephoran omistaa LVMH Moët Hennessy. Sephora tekee yhteistyötä Yhdysvalloissa J. C. Penney -tavarataloketjun kanssa ja Sephoralla on omia osastoja J. C. Penneyn toimipisteissä.
Aiheesta muualla

Wikimedia Commonsissa on kuvia tai muita tiedostoja aiheesta .
Sephoran virallinen kotisivu (englanniksi)
Jean-Jacques Lafon

Jean-Jacques Lafon vuonna 2017.
Jean-Jacques Lafon (s. 5. lokakuuta 1955) on ranskalainen laulaja. Hänen kappaleitaan ovat muun muassa "C'est beaucoup mieux comme ça", "Toujours une place pour toi", "Le Géant de Papier", "Si tu pars avec moi", "Allume le soleil", "Je t'attendrai encore" ja "Mourir à Toulouse". Lafonilta on ilmestynyt useita albumeita, ja muun muassa Allume le soleililla on tunnettuja kappaleita. Tyyliltään Lafonin musiikki on rauhallista pop-musiikkia.
Diskografia

1984 - single - C'est beaucoup mieux comme ça
1984 - albumi - Le Géant de papier
1985 - single - Le Géant de papier
1986 - single - Un mot pour un autre
1986 - single - Ne laissez pas le soleil se coucher (BO film)
1987 - albumi - Le Diable au coeur
1988 - single - Mourir à Toulouse
1990 - single - Seulement te dire
1991 - maxi - Les Années Caroline
1991 - maxi - On avait rêvé
1991 - albumi - Les Années Caroline
1996 - albumi - Autoportrait
1999 - maxi - Le Géant de papier (mix)
2001 - albumi - Allume le soleil
2005 - albumi - Le Géant de papier (kokoelma)
2010 - albumi - Le Jardin de mon père
Aiheesta muualla

Jean-Jacques Lafon (Arkistoitu – Internet Archive)
Le géant de papier (Arkistoitu – Internet Archive) (ranskaksi)
Senttimorgan

Senttimorgan (tunnus cM) on perinnöllisyystieteessä käytetty yksikkö, joka mittaa kahden lokuksen välistä etäisyyttä tietyssä kromosomissa. Senttimorgan ei kuitenkaan ole etäisyyden fysikaalinen, DNA:n pituuteen suoraan verrannollinen mitta, vaan se kertoo lokusten välisen rekombinaation  todennäköisyyden.
Kaksi samassa kromosomissa sijaitsevaa geeniä voi meioosissa tapahtuvan tekijäinvaihdon (crossing-over) takia erota toisistaan eri gameetteihin. Odotettujen tekijäinvaihtojen määrä voidaan arvioida (havaitun) rekombinaatiotaajuuden avulla.
Kaksi lokusta on 1 cM:n etäisyydellä toisistaan jos tekijäinvaihdon todennäköisyys niiden välillä on 1%. Toisin sanoen sadassa meioosissa tapahtuisi yksi tekijäinvaihto eli crossing-over.
Senttimorgan on geneettisissä karttayksikkö: kromosomikartoissa lokusten etäisyydet ilmoitetaan cM:eina. Ihmisen kromosomistossa 1 cM vastaa keskimäärin miljoonaa emäsparia.  Eri kromosomialueilla rekombinaation todennäköisyys kuitenkin vaihtelee, ja siksi cM ei vastaa aina samaa fyysistä etäisyyttä.
Yksikkö on nimetty geneetikko Thomas Hunt Morganin mukaan.
Serenadi jousille

Serenadi jousille on annettu nimeksi monille musiikkiteoksille. Näihin kuuluvat:
Serenadi jousille, Dvořák
Serenadi jousille, Elgar
Serenadi jousille, Tšaikovski
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Serenadi jousille”, voi hakea sivunnimihaulla, laajalla sivunnimihaulla tai tekstihaulla.
Jim Backus

| Jim Backus |
| --- | --- |
 Jim Backus vaimonsa Henny Backusin kanssa mainoskuvassa vuoden 1968 televisiosarjasta Blondie.
Henkilötiedot
Koko nimi:  James Gilmore Backus
Syntynyt: 25. helmikuuta 1913 Cleveland, Ohio, Yhdysvallat
Kuollut: 3. heinäkuuta 1989 (76 vuotta) Los Angeles, Kalifornia, Yhdysvallat
Ammatti:  näyttelijä
Puoliso:  Henny Backus (1943–1989)
Aiheesta muualla
IMDb 
Elonet
AllMovie
James Gilmore ”Jim” Backus (25. helmikuuta 1913 Cleveland, Ohio – 3. heinäkuuta 1989 Los Angeles, Kalifornia) oli yhdysvaltalainen radio-, televisio-, elokuva- ja ääninäyttelijä.
Elämä

Backus syntyi Ohiossa 1913. Hänen isänsä lähetti hänet Kentucky Military Instituteen, mutta high schoolin jälkeen Backus pystyi vakuuttamaan isänsä perinteisen college-koulutuksen hylkäämisestä. Backus lähti New Yorkiin opiskelemaan American Academy of Dramatic Artsiin. Hän valmistui vuonna 1933 ja esiintyi freelancerina teatterissa ja radiossa. Vuonna 1937 Backus teki debyyttinsä Broadwayllä. Hän tuli 1940-luvulla tunnetuksi radio-ohjelma The Alan Young Show’sta, jossa hän esitti Hubert Updyke III:tta.
Vuoden 1949 Easy Living oli Backuksen ensimmäinen elokuva. Samana vuonna hänet valittiin esittämään Mr. Magoon ääntä animaatiossa Ragtime Bear. Magoosta tuli todella suosittu hahmo, ja Backus esitti tätä useasti sekä televisiossa että elokuvissa seuraavien kolmen vuosikymmenen aikana. Vuosina 1952–1955 Backus näytteli tuomari Bradley Stevensiä tilannekomediassa I Married Joan. Sarjan jälkeen hän teki tunnetuimmat elokuvaroolinsa, kun hän esiintyi komediassa Francis laivastossa ja Nuoressa kapinallisessa, jossa hän esitti James Deanin hahmon isää.
Backus esiintyi jälleen televisiossa, kun hän näytteli Thurston Howell III:tta 1964–1967 televisiosarjassa Gilligan’s Island. Jäykkä ja rikas Howell perustui hänen aiempaansa Hubert Updyken hahmoonsa. Backus uusi 1970-luvulla roolinsa Howellina piirretyssä televisiosarjassa The New Adventures of Gilligan ja televisioelokuvassa Rescue from Gilligan’s Island. Vuosikymmenen lopulla hän kävi sairaalassa jalkavaivojen takia, ja hänellä diagnisoitiin Parkinsonin tauti. Backus jatkoi kuitenkin uraansa. Hänen viimeinen elokuvansa oli Hullut häät. 1980-luvulla Backus vieraili muun muassa sarjoissa Seikkailujen saari ja Lemmenlaiva.
Backus oli naimisissa näyttelijä Henny Backuksen kanssa vuodesta 1943. He kirjoittivat yhdessä muutamia kirjoja, kuten heidän avioliittoansa käsittelevän What Are You Doing After the Orgyn ja Jim Backuksen Parkinsonin tautia käsittelevän Backus Strikes Back. Jim Backus kuoli keuhkokuumeeseen heinäkuussa 1989.
Aiheesta muualla

Kuvia tai muita tiedostoja aiheesta Jim Backus Wikimedia Commonsissa
Jim Backus Internet Movie Databasessa. (englanniksi)
Jim Backus Elonetissä.
Backus (etualalla, toinen vasemmalta) Nuoren kapinallisen esittelyvideolla.
Jason Zucker

| Jason Zucker |
| --- | --- |

Henkilötiedot
Syntynyt: 16. tammikuuta 1992 (ikä 32) Newport Beach, CA, Yhdysvallat
Kansalaisuus:   Yhdysvallat
Jääkiekkoilija
Pelipaikka:  oikea laitahyökkääjä
Maila:  vasen
Pituus:  178 cm
Paino:  79 kg
Seura
Seura:  Buffalo Sabres
Sarja:  NHL
Pelinumero:  17
Pelaajaura
Pääsarjaura:  2012–
Aik. seurat:  Minnesota Wild (NHL)   Pittsburgh Penguins (NHL)   Arizona Coyotes (NHL)   Nashville Predators (NHL)
NHL-varaus:  59. varaus, 2010 Minnesota Wild
Jason Zucker (s. 16. tammikuuta 1992 Newport Beach, Kalifornia, Yhdysvallat) on yhdysvaltalainen jääkiekkoilija, joka pelaa laitahyökkääjänä Buffalo Sabresissa.
Minnesota Wild varasi Zuckerin toisella kierroksella 59. pelaajana NHL:n varaustilaisuudessa 2010. Zuckerin vahvuudet ovat monipuolisuudessa.[lähde? ] Hän pitää esikuvanaan Zach Parisea.
Ura > Seuraura

Zucker aloitti jääkiekon kolmivuotiaana pelaamalla rullaluistinhockeya kotikaupungissaan Las Vegasissa, Nevadassa. 10-vuotiaana hän muutti Los Angelesiin kehittyäkseen Los Angeles Hockey Clubissa kahden vuoden ajan. Zucker palasi kotiin vuonna 2006 pelaamaan Las Vegas Outlawsin AAA-joukkueessa.
WHL-joukkue Seattle Thunderbirds varasi Zuckerin neljännellä kierroksella 84. pelaajana kesällä 2007. Hän ei kuitenkaan siirtynyt joukkueeseen, vaan pelasi kauden 2007–2008 Midgetin Detroit Compuwaressa. Hän oli tehoilla 46+56=102 joukkueen paras pistemies sekä paras maalintekijä.[lähde? ] Zucker pelasi kaudella 2008–2009 Yhdysvaltain alle 18- ja 17-vuotiaiden maajoukkueissa. Kaudella 2009–2010 hän pelasi Yhdysvaltain alle 18-vuotiaiden maajoukkueessa ja teki USNTDP:ssä tehot 29+24=53 voittaen USDP:n maalipörssin 29 osumalla.
Zucker siirtyi Denverin yliopiston joukkueeseen syksyllä 2010. Hän oli kaudella 2010–2011 joukkueen toiseksi paras pistemies ja paras maalintekijä Drew Shoren kanssa.[lähde? ] Zucker valittiin WCHA:n vuoden tulokkaaksi ja tulokkaiden tähdistökentälliseen sekä toiseen tähdistökentälliseen.
Ura > NHL-ura

Maaliskuussa 2012, kahden yliopistokauden jälkeen, Zucker teki kolmivuotisen tulokassopimuksen Minnesota Wildin kanssa. Hän teki NHL-debyyttinsä 29. maaliskuuta, jolloin Wild kohtasi voitokkaassa kotiottelussa Florida Panthersin, ja pelasi kauden 2011–2012 lopulla yhteensä kuusi runkosarjaottelua tehoin 0+2=2. Kaudella 2012–2013 Zucker pelasi 20 NHL-ottelua tehopistein 4+1=5 ja 55 farmiliiga Houston Aerosin ottelua. Kaudella 2013–2014 hän pelasi 21 NHL-ottelua ja edusti 22 ottelussa AHL:n Iowa Wildia. Helmikuussa 2020 Zucker siirtyi Pittsburgh Penguinsiin vaihdossa Alex Galchenyukiin, ensimmäisen kierroksen varausvuoroon ja Calen Addisoniin.
Heinäkuussa 2023 Zucker teki vapaana agenttina Arizona Coyotesin kanssa yksivuotisen ja 5,3 miljoonan dollarin arvoisen sopimuksen.
Maaliskuussa 2024 siirtorajan viimeisenä päivänä Coyotes kauppasi Zuckerin Nashville Predatorsiin vaihdossa kuudennen kierroksen varausvuoroon vuoden 2024 varaustilaisuudessa.
Heinäkuussa 2024 Zucker teki vapaana agenttina Buffalo Sabresin kanssa vuoden mittaisen ja viiden miljoonan dollarin arvoisen sopimuksen.
Ura > Maajoukkueura

| Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Mitalit> Maa:   Yhdysvallat.Miesten jääkiekko.Alle 20-v. MM-kilpailut  | Maa:   Yhdysvallat> Miesten jääkiekko. |
| --- | --- | --- | --- |
|  Kultaa | Saskatchewan 2010 | jääkiekko |  |
|  Pronssia | Buffalo 2011 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Kultaa | Yhdysvallat 2009 | jääkiekko |  |
|  Kultaa | Valko-Venäjä 2010 | jääkiekko |  |
Zucker oli voittamassa alle 20-vuotiaiden maailmanmestaruutta vuonna 2010 ja vuonna 2011 hän voitti pronssia. Hän pelasi myös vuoden 2012 nuorten maailmanmestaruuskilpailuissa, joissa toimi Yhdysvaltain joukkueen kapteenina.
Zucker pelasi kahdesti alle 18-vuotiaiden MM-kilpailuissa vuosina 2009 ja 2010 ja voitti kummallakin kerralla kultaa. Jälkimmäisessä turnauksessa hän toimi Yhdysvaltain varakapteenina.
Muuta

Zuckerin veljet Adam Zucker ja Evan Zucker pelaavat myös jääkiekkoa.
Aiheesta muualla

Jason Zucker Elite Prospects. Everysport Media Group AB. (englanniksi)
Jason Zucker The Internet Hockey Databasessa (englanniksi)
Sergei Ryžikov

Sergei Ryžikov -nimisiä henkilöitä ovat:
Sergei Nikolajevitš Ryžikov (s. 1974), venäläinen kosmonautti
Sergei Viktorovitš Ryžikov (s. 1980), venäläinen jalkapallomaalivahti.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sergei Ryžikov”, voi hakea sivunnimihaulla, laajalla sivunnimihaulla tai tekstihaulla.
Sergei Rjabtsev

Sergei Rjabtsev Madridssa vuonna 2012.
Sergei Rjabtsev (ven. Сергей Рябцев, s. 11. syyskuuta 1958 Gorki (nykyinen Nižni Novgorod), Venäjä)[lähde? ]  on Gogol Bordello nimisen yhtyeen viulisti ja taustalaulaja. Vuonna 1994 hän muutti New Yorkiin ja liittyi Gogol Bordelloon vuonna 2000.
Sergei Rjabkov

Sergei Rjabkov
Sergei Aleksejevitš Rjabkov (ven. Сергей Алексеевич Рябков; s. 8. heinäkuuta 1960 Leningrad) on venäläinen poliitikko ja diplomaatti.
Rjabkov valmistui Moskovan valtiollisesta kansainvälisten suhteiden instituutista vuonna 1982. Hän työskenteli Venäjän suurlähetystössä Yhdysvalloissa vuosina 1999–2005. Hänellä on suurlähettilään arvo. Rjabkov johti Eurooppalaisen yhteistyön laitosta vuosina 2005–2008 ja pääsi elokuussa 2008 maansa varaulkoministeriksi. Tässä asemassa hän on vastannut kahdenvälisistä suhteista Pohjois- ja Etelä-Amerikan maiden kanssa, asekontrollista, Iranin ydinaseohjelmasta sekä Venäjän BRICS-yhteistyöstä.
Rjabkoville on myönnetty Venäjän kunniamerkki, Ystävyyden kunniamerkki ja luokan IV Kunniamerkki palveluksista isänmaalle. 1. syyskuuta 2024 Rjabkov ilmoitti Venäjän muuttavan ydinasedoktriiniaan vastauksena Venäjän väittämään läntiseen eskalaatioon Venäjän hyökkäyksessä Ukrainaan. Hän on naimisissa ja hänellä on kaksi lasta.
Sangeang

Sangeang
Sangeang vuonna 2000
| --- | --- |
Sijainti:  Bima, Läntinen Nusa Tenggara Indonesia
Saariryhmä:  Pienet Sundasaaret
Vesialue:  Floresinmeri
Merialue:  Tyynimeri
Korkein kohta:  Gunung Api, 1 949 m
Pinta-ala:  153 km²
| --- | --- |
Asukasluku:  1 700
muokkaa - muokkaa wikitekstiä - muokkaa Wikidataa
Sangeang on saari Pienillä Sundasaarilla Indonesiassa. Se sijaitsee Sumbawasta pohjoiseen. Saari on 13 kilometriä leveä. Sangeang on muodostunut Gunung Api -tulivuoresta, joka on yksi Pienten Sundasaarten aktiivisimmista tulivuorista.
Aiheesta muualla

Kuvia tai muita tiedostoja aiheesta Sangeang Wikimedia Commonsissa
Sangerhausen

| Sangerhausen |
| --- | --- |
 vaakuna
 Sangerhausen
 Koordinaatit: 51°28′N, 11°18′E 
Valtio:  Saksa
Osavaltio:  Saksi-Anhalt
Piirikunta:  Mansfeld-Südharz
Pinta-ala:  
 – Kokonaispinta-ala:  207,64 km²
Korkeus:  154 m
Väkiluku:  28 627 (2 012)
 – Väestötiheys:  138 as./km²
 
 www.sangerhausen.de  
Infobox OKVirheellinen NIMI-arvo: 
Sangerhausen on kaupunki Saksi-Anhaltin osavaltiossa, Saksassa. Se on Mansfeld-Südharzin piirikunnan pääkaupunki. Kaupungin asukasluku on 28 627 (2012).
Sangerhausenin sijainti Mansgeld-Südharzin piirikunnassa.
Kaupunkimaisemaa.
Aiheesta muualla

Kuvia tai muita tiedostoja aiheesta Sangerhausen Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Sangerhausen
Käännös suomeksi
Seppo Kujala

Seppo Antero Kujala (s. 24. syyskuuta 1980) on suomalainen kuulantyöntäjä, joka edusti urallaan Lapin Veikkoja ja Kajaanin Kipinää. Kujala on saavuttanut Kalevan kisoissa hopeaa 2008 ja 2009 sekä pronssia 2010. Lisäksi hän oli kolmas sisäratojen SM-kilpailuissa 2007. Nuorten Pohjoismaiden mestaruuskilpailuissa hän sai hopeaa 2000. Hän edusti Suomea aikuisten maaottelussa ensimmäisen kerran 2008. Kujalan ennätys 19,35 metriä on työnnetty Rovaniemellä 2008.
Hérault (joki)

| Hérault |
| --- | --- |
 Hérault-joen kanjoni
Alkulähde:  Mont Aigual, Sevennit  44°06′55″N, 3°33′00″E
Laskupaikka:  Agde, Välimeri  43°16′57″N, 3°26′39″E
Maat:  Ranska
Pituus:  147,6 km
Alkulähteen korkeus:  1435 m
Virtaama:  43,7 (Agde) m³/s
Valuma-alue:  9855 km²
 Hérault kartalla
Hérault (eʁɔ (oksitaaniksi 'Erau / Eraur') on Välimereen laskeva 147,6 kilometrin pituinen joki Etelä-Ranskassa Oksitanian alueella Gardin ja Hérault’n departementeissa.
Maantiede

Hérault’n lähteet ovat Gardin departementissa, Mont Aigualilla Sevenneillä lähellä Prat Peyrot’n talviurheilukeskusta. Se virtaa aluksi länteen Gardin departementissa, kääntyy sitten Hérault’n departementissa etelään ja laskee Välimereen Agdessa, tarkemmin sanottuna Grau d’Agdessa. Causse-de-la-Sellen kunnassa sen varrella ovat Hérault’n kanjonit.
Maantiede > Departementit ja kunnat

Hérault kulkee seuraavien kuntien kautta:
Gardin departementissa:
Valleraugue
Notre-Dame-de-la-Rouvière
Roquedur
Saint-Julien-de-la-Nef
Saint-André-de-Majencoules
Hérault’n departementissa:
Agonès
Argelliers
Saint-Bauzille-de-Putois,
Campagnan
Castelnau-de-Guers
Montagnac
Puéchabon
Saint-André-de-Sangonis
Saint-Pargoire,
Saint-Pons-de-Mauchiens
Ganges
Cazilhac
Laroque
Saint-Bauzille-de-Putois,
Brissac
Causse-de-la-Selle
Saint-Guilhem-le-Désert
Saint-Jean-de-Fos
Aniane
Lagamas
Gignac
Pouzols
Canet
Le Pouget
Tressan
Aspiran
Bélarga
Paulhan
Usclas-d'Hérault
Cazouls-d'Hérault
Lézignan-la-Cèbe
Pézenas
Saint-Thibéry
Florensac
Bessan,
Agde
Maantiede > Valuma-alue

Hérault’n valuma-alue on 2550 neliökilometrin laajuinen, ja se jaetaan 18 hydrografiseen vyöhykkeeseen.. Sen pinta-alasta 64,84 % on metsää ja muuta lähes luonnontilaista aluetta, 32 % viljelysmaita, 2,83 % rakennus- ja tonttimaata sekä 0,33 % vesialueita.. Valuma-alue ulottuu 166 kunnan alueelle ja siellä asuu noin 150 000 henkilöä.
Maantiede > Hallintoelin

Hérault-joesta vastaava hallintoelin on EPTB Fleuve Hérault
Suurimmat sivujoet

Arre (oikealta), 23,6 km
Vis (oikealta), 57,8 km
Rieutord (vasemmalta), 26,3 km
Buèges (oikealta), 12,2 km
Lamalou (vasemmalta), 15,9 km
Corbières (vasemmalta), 11,74 km
Lergue (oikealta), 44,9 km
Boyne (oikealta), 24,9 km
Peyne (oikealta), 32,9 km
Thongue (oikealta), 33,4 km
Alzon (vasemmalta), 12,5 km
Nimen alkuperä

Antiikin aikana joen nimenä oli Arauris. Nimi esiintyy muun muassa Pomponius Melan ja Strabonin teoksissa, jälkimmäisessä kirjoitettuna kreikkalaisin kirjaimin Ἄραυρις. Klaudios Ptolemaioksella nimi esiintyi muodossa Aραυριον ποταμου.  Nimen myöhempiä kirjoitusasuja ovat olleet muun muassa Araura noin vuonna 300, fluvium Arauris vuonna 1085 ja ad fluvi de Herau vuonna 1246.
Charles Rostaing on selittänyt nimen johtuvan esi-indoeurooppalaisesta vesialueiden nimissä esiintyvästä sanavartalosta ar- ja päätteestä -aus, joka latinassa olisi rotasismin vaikutuksesta muuntunut muotoon -aur.
Joen mukaan on saanut nimensä Hérault’n departementti.
Hydrologia

Toisin kuin joskus väitetään, Hérault on varsin runsasvesinen joki. Vuosittain siinä virtaa 1,3 miljardia tonnia vettä, mikä vastaa keskimäärin 43,7 kuutiometriä sekunnissa, vaikka sen valuma-alue on vain 2550 neliökilometrin laajuinen. Sen valuma-alueen keskimääräinen vuotuinen sademäärä on 543 millimetriä, kun taas runsassateisena tunnetun Oisen aluellakin se on vain 240 mm. Hérault’n virtaama kuitenkin vaihtelee sangen epäsäännöllisesti. Aigoualin alueen syyssateet aiheuttavat usein äkillisiä tulvia, joissa joen virtaama voi nousta jopa 1500 kuutiometriin sekunnissa.
Jotta joen virtaamaa saataisiin edes jonkin verran tasatuksi, siihen ja sen sivujokiin on rakennettu patoja kuten Joen virtaaman tasaamiseksi edes jonkin verran siihen on Barrage de Salagou Salagou-jokeen Clermont-l’Hérault’ssa sekä Barrage des Olivettes Peyne-jokeen Vailhanissa.
Hydrologia > Hérault’n virtaama Agdessa

Hérault’n virtaamaa on sen suulla Agdessa Välimeren rannalla on seurattu 64 vuoden ajan, 1952–2015.
Keskimäärin Hérault’ssa virtaa 43,7 kuutiometriä vettä sekunnissa. Virtaama kuitenkin vaihtelee selvästi vuodenaikojen mukaan: talvella ja keväällä, lokakuusta maaliskuuhun saakka se on 54,7 ja 63,6 kuutiometrin välillä sekunnissa, suurimmillaan helmikuussa, kun taas elokuussa se on keskimäärin vain 7,0 m3/s.
| Hérault’n keskivirtaama Agdessa eri kuukausina |
| --- | --- | --- | --- | --- |
| Kuukausi |  |  |  | m3/s |
| Tammikuu | Tammikuu |    | 63,50 | 63,50 |
| Helmikuu | Helmikuu |    | 63,60 | 63,60 |
| Maaliskuu | Maaliskuu |    | 61,80 | 61,80 |
| Huhtikuu | Huhtikuu |    | 47,40 | 47,40 |
| Toukokuu | Toukokuu |    | 34,70 | 34,70 |
| Kesäkuu | Kesäkuu |    | 21,60 | 21,60 |
| Heinäkuu | Heinäkuu |    | 8,160 | 8,160 |
| Elokuu | Elokuu |    | 7,000 | 7,000 |
| Syyskuu | Syyskuu |    | 19,40 | 19,40 |
| Lokakuu | Lokakuu |    | 54,70 | 54,70 |
| Marraskuu | Marraskuu |    | 62,90 | 62,90 |
| Joulukuu | Joulukuu |    | 62,90 | 62,90 |
Hydrologia > Pienimmät virtaamat

Keskimäärin joka 50. vuodessa Hérault’n virtaama alenee 1,5 kuutiometriin sekunnissa.
Hydrologia > Tulvat

Hérault’ssa esiintyy toisinaan varsin tuhoisia tulvia. Joen suurin mitattu keskimääräinen virtaama on ollut 1. joulukuuta 1958, jolloin se oli 1460 m3/s. Suurin yhden vuorokauden keskivirtaama saavutettiin 19. joulukuuta 1997, jolloin se oli 1220 m3/s, mikä on melkein yhtä suuri kuin Rhônen keskivirtaama Valencen kohdalla.
Keskimäärin joka kymmenes vuosi Hérault'n virtaama nousee 1300 kuutiometriin sekunnissa. On arvioitu, että joka 20:s vuosi se saavuttaa arvon 1500 ja joka 50:s vuosi 1800 m3/s. Viimeksi mainittu on jopa suurempi kuin Seinen vastaava luku Alfortvillen kohdalla, jossa virtaama nousee kerran 50 vuodessa noin 1600 kuutiometriin sekunnissa..
Hydrologia > Sademäärä

Hérault’n valuma-alueen keskimääräinen vuotuinen sademäärä on 523 millimetriä, mikä on selvästi suurempi kuin Ranskassa keskimäärin. Tämä merkitsee, että koko alueella sataa keskimäärin 16,5 litraa kuutiometriä kohti sekunnissa.